กรุงไทยขายกอง6เดือนจ่าย3.45%
KTAM ขายกองทุนตราสารหนี้ 6 เดือน จ่าย 3.45% ต่อปี คาด กนง.คงดอกเบี้ย
18 ต.ค. 2554

KTAM ขายกองทุนตราสารหนี้ 6 เดือน จ่าย 3.45% ต่อปี คาด กนง.คงดอกเบี้ย 
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า บริษัทอยู่ระหว่างเปิดจำหน่ายกองทุนเปิดกรุงไทยสมาร์ท อินเวส 6 เดือน 1 (KTSIV6M1) วันที่ 1721 ต.ค. 2554 อายุโครงการ 6 เดือน 
กองทุนมีนโยบายลงทุนในตราสารหนี้ภาคเอกชน เงินฝากและตราสารหนี้สถาบันการเงินในประเทศ ประกอบด้วย ธนาคารทิสโก้ ธนาคารธนชาตและตั๋วแลกเงินของภาคเอกชน คาดผลตอบแทนประมาณ 3.45% ต่อปี 
ทั้งนี้ ผลกระทบจากปัญหาเศรษฐกิจในยุโรปและสหรัฐ รวมถึงผลกระทบจากวิกฤตการณ์น้ำท่วมในประเทศ จึงคาดว่าการประชุมของคณะกรรมการนโยบายการเงิน (กนง.) จะคงอัตราดอกเบี้ยนโยบาย และหากปัญหาทั้งในและต่างประเทศยังรุนแรงจนส่งผลต่อการชะลอตัวทางเศรษฐกิจในปีหน้า จะทำให้ กนง.ต้องปรับเปลี่ยนนโยบายการเงินให้ผ่อนคลายเพิ่มขึ้น